section_heading: Životopis
paragraph_text: Godine 67. pr. Kr. služio je kao plebejski tribun i na tom je mjestu dao prijedlog za Lex Gabinia, znameniti po njemu nazvani zakon kojim je Pompej dobio neočekivano široke ovlasti da vodi i okonča Treći mitridatski rat. Gabinije je godine 61. pr. Kr. služio kao pretor, a godine 58. pr. Kr. izabran je za konzula, iako su suvremenici tvrdili da je to uspio uz pomoć podmićivanja. Za vrijeme mandata uz pomoć Publija Klodija isposlovao je Ciceronov egzil.